ข้าวแกงร้านนี้ให้ปริมาณเยอะ น่าจะถูกใจเหล่ามนุษย์เงินเดือนเป็นอย่างยิ่ง เมนูกับข้าวหลากหลายตั้งเรียงรายกันอยู่หน้าร้าน ช่วงเที่ยงๆนี่ลูกค้าต่อคิวกันยาวเหยียด จากที่ได้ลองสั่งกับข้าว 3 อย่างราคา 50 บาท ปูจ๋าถือว่ารสชาติดีมาก และอีกเมนูที่อยากแนะนำคือไก่ผัดซอส แต่เราว่าหมูทอดธรรมดาไปนะ ดูแบบว่าทอดไว้นานแล้วและแช่เย็นมา ไม่น่าจะกรอบอร่อยเลย หรือเราจะมาทานผิดเวลา อันนี้ไม่รู้เหมือนกันแฮะ แต่ที่ถูกใจที่สุดคือผักสดหลากหลายชนิดที่เรียงรายกันอยู่หน้าร้าน สามารถตัดทานได้ไม่อั้น แถมมีน้ำพริกบริการให้อีกหลายชนิดอยู่นะ